A Bizottság irányelve

(1988. május 16.)

a gépjárművek visszapillantó tükreire vonatkozó tagállami jogszabályok közelítéséről szóló 71/127/EGK tanácsi irányelvnek a műszaki fejlődéshez történő hozzáigazításáról

(88/321/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 86/562/EGK [1] bizottsági irányelvvel módosított, a gépjárművek visszapillantó tükreire vonatkozó tagállami jogszabályok közelítéséről szóló 1971. március 1-i 71/127/EGK tanácsi irányelvre [2] és különösen annak 9. cikkére,

mivel a rendelkezésre álló tapasztalatok és a technika jelenlegi állása alapján lehetővé vált a 71/127/EGK irányelvben meghatározott egyes követelmények szigorítása a közúti közbiztonság növelése érdekében;

mivel a 7,5 tonnát meghaladó tömegű N2 kategóriájú, valamint a félpótkocsis nyergesvontatók kivételével az N3 kategóriájú járművekre vonatkozó követelmények esetében megerősítést nyert, hogy a járművekből nem megfelelő a látótér oldalra és hátrafelé; mivel ez a hiányosság nyilvánvalóvá tette, hogy egy további visszapillantó tükröt is fel kell szerelni, egy úgynevezett "széleslátószögű" típust;

mivel a 7,5 tonnát meghaladó tömegű N2 kategóriájú járművek esetében a vezetőfülkének a járművezetővel ellentétes oldala melletti látótérre vonatkozó jelenlegi követelmények ugyancsak elégtelennek bizonyultak; mivel ennek a hiányosságnak a kiküszöbölésére egy további visszapillantó tükröt kell felszerelni, egy úgynevezett "rámpa" tükröt;

mivel az ezen irányelvben meghatározott intézkedések megfelelnek a gépjárművek kereskedelme műszaki akadályainak megszüntetéséről szóló irányelveknek a műszaki fejlődéshez történő hozzáigazításával foglalkozó bizottság,

ELFOGADTA EZT AZ IRÁNYELVET:

1. cikk

A 71/127/EGK számú irányelv II. és III. melléklete ezen irányelv mellékletének megfelelően módosul.

2. cikk

(1) 1989. január 1-jétől a tagállamok a visszapillantó tükrökkel kapcsolatos okokból:

- nem tagadhatják meg egy adott járműtípusra az EGK-típusjóváhagyás megadását, vagy annak az okiratnak a kiadását, amelyet a 70/156 EGK [3] irányelv 10. cikkének (1) bekezdése harmadik francia bekezdése határoz meg, vagy a nemzeti típusjóváhagyás megadását,

- nem tilthatják meg a járművek forgalomba helyezését,

ha az adott jármű vagy járművek visszapillantó tükrei megfelelnek az ezen irányelvben meghatározott rendelkezéseknek.

(2) 1990. október 1-jétől a tagállamok:

- nem állíthatják ki azt az okiratot, amelyet a 70/156/EGK irányelv 10. cikkének (1) bekezdése harmadik francia bekezdése rendel el egy olyan járműre, amelynek visszapillantó tükrei nem felelnek meg az ezen irányelvben meghatározott rendelkezéseknek,

- megtagadhatják a nemzeti típusjóváhagyás megadását egy olyan járműtípus esetében, amelynek a visszapillantó tükrei nem felelnek meg az ezen irányelvben meghatározott rendelkezéseknek,

- megtilthatják a jármű forgalomba helyezését, ha visszapillantó tükrei nem felelnek meg az ezen irányelvben meghatározott rendelkezéseknek.

3. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1989. január 1-ig megfeleljenek. Erről haladéktalanul tájékoztatják a Bizottságot.

4. cikk

Ennek az irányelvnek a tagállamok a címzettjei.

Kelt Brüsszelben, 1988. május 16-án.

a Bizottság részéről

Cockfield

az alelnök

[1] HL L 327., 1986.11.22., 49. o.

[2] HL L 68., 1971.3.22., 1. o.

[3] HL L 42., 1970.2.23., 1. o.

--------------------------------------------------

MELLÉKLET

A 71/127/EGK irányelv II. melléklete a következőképpen módosul:

A táblázat második oszlopában a 2.2.2. pont második sora a következő:Az "M1, N1 és N2" helyébe "M1 és N1" lép.

A 71/127/EGK irányelv III. melléklete a következőképpen módosul:

1.2.3.4.5.6.7. A 2.1.1. pont szövege a következőképp:

"2.1.1. Az 5. pontban előírt látótereket a következő táblázat alapján kötelező visszapillantó tükrök legkisebb számából kell meghatározni:

Kategória | Belső visszapillantó tükör I. osztály | Külső visszapillantó tükrök |

Fő visszapillantó tükrök | Széles látószögű visszapillantó tükrök IV. osztály | Külső közeltéri visszapillantó tükrök V. osztály |

II. osztály | III. osztály |

M1 | 1 (lásd még a 2.1.2. pontot) | – (lásd még a 2.1.2.3. pontot) | 1 oldalt, a forgalom irányával szemben (lásd még a 2.2.1. pontot) | – | – |

M2 | – | 2 (1 balra és 1 jobbra) | – | – (lásd még a 2.2.4. pontot) | – (lásd még a 2.2.2. és 3.7. pontokat) |

M3 | – | 2 (1 jobbra és 1 balra) | – | – (lásd még a 2.2.4. pontot) | – (lásd még a 2.2.2. és 3.7. pontokat) |

N1 | 1 (lásd még a 2.1.2. pontot) | – (lásd még a 2.1.2.3. pontot) | 1 oldalt, a forgalom irányával szemben (lásd még a 2.2.1. pontot) | – (lásd még a 2.2.4. pontot) | – |

N2 ≤ 7,5 tonna | – (lásd még a 2.2.3. pontot) | 2 (1 jobbra és 1 balra) | 1 (lásd még a 2.1.3. pontot) | – (lásd még a 2.1.4. pontot) | – (lásd még a 2.2.2. és 3.7. pontokat) |

N2 > 7,5 tonna | – (lásd még a 2.2.3. pontot) | 2 (1 jobbra és 1 balra) | 1 (lásd még a 2.2.3. pontot) | 1 | – (lásd még a 3.7. pontot) |

N3 | – (lásd még a 2.2.3. pontot) | 2 (1 jobbra és 1 balra) | 1 (lásd még a 2.1.3. pontot) | 1 | – (lásd még a 3.7. pontot)" |

A 2.1.3. pont első sora a következőképpen módosul:A

"Mindazonáltal az N3 gépjármű-kategóriák"

, helyébe a

"Mindazonáltal az N2 és N3 gépjármű-kategóriákra"

lép.

Az irányelv a 2.1.3. pont után a következő, új 2.1.4. ponttal egészül ki:

"2.1.4. Egy IV. osztályba tartozó visszapillantó tükör minden 7,5 tonnát nem meghaladó legnagyobb súlyú N2 járműkategória esetében kötelező, ha az ugyanazon az oldalon elhelyezendő, kötelező, II. osztályba tartozó visszapillantó tükör nem konvex."

A 2.2.2. pont szövege a következő:

"2.2.2. Egy V. osztályba tartozó külső visszapillantó tükör elfogadható a 7,5 tonnát meg nem haladó legnagyobb súlyú N2 járműkategória, valamint az M2 és az M3 járműkategóriák esetén."

A 2.2.4. pont szövege a következő:

"2.2.4. Egy IV. osztályba tartozó külső visszapillantó tükör elfogadható a 7,5 tonnát meg nem haladó legnagyobb súlyú N2 járműkategória és az M2 és M3 járműkategóriák esetén."

Az 5.5.1. második sora a következő:A

"(balkormányos járművek esetén)"

szöveg kerül a

"(jobbkormányos járművek esetén)"

helyébe.

Az 5.5.1. pont harmadik sora a következő:A

"(jobbkormányos járművek esetén)"

szöveg kerül a

"(balkormányos járművek esetén)"

helyébe.

--------------------------------------------------